Publication: Magyar Közlöny
Issue: MK-1999-62 (Year: 1999, Number: 62)
Era: 1990-2004
Section: résztvevők, valamint az eljárást folytató hatóság tagjai személyi védelme elrendelésének feltételeiről és végrehajtásának szabályairól szóló 34/1999. (II. 26.) Korm. rendelet
Paragraph Index: 177

10. A Kormány a bűncselekmények áldozatainak védelmét szolgáló intézkedések körében továbbra is különös figyelmet szentel a bűncselekmények okozta károk megtérülésének gyakorlatára annak érdekében, hogy e károk a lehető legrövidebb időn belül megtérüljenek. A Kormány — a formális eljárások keretében biztosított lehetőségeken túl — különösképpen segíteni kíván a legsúlyosabb erőszakos bűncselekmények áldozatain akként, hogy — az e határozat mellékletében meghatározott szempontok szerint, az ott rögzített eljárási rendben — enyhíti az arra rászorulókat ért károkat, ha az őket sújtó anyagi károsodás jóvátétele más forrásból — döntően a jogsértést elkövető kártérítése folytán — nem biztosítható. A Kormány egyetért azzal, hogy a kárenyhítés feladatait, így a kárenyhítést szolgáló pénzeszközök kezelését, a kárenyhítéssel kapcsolatos feladatokat az Országos Közbiztonsági és Bűnmegelőzési Közalapítvány (OKBK) lássa el. E célkitűzés megvalósítása érdekében a Kormány az OKBK áldozatvédelemre, s ennek keretében a kárenyhítés, valamint az áldozatvédelemmel összefüggő működési költségeinek fedezetét az éves költségvetési törvényekben, legkorábban 2000. év költségvetésének tervezése során a Belügyminisztérium költségvetési fejezetben a fejezeti kezelésű előirányzatok között évenként meghatározott összegben kell biztosítani. A Kormány felhívja a belügyminisztert, illetve a pénzügy- 1999/62. szám minisztert, hogy az OKBK működésének segítése, valamint a pontos költségvetési előirányzat megállapítása érdekében az áldozatvédelemmel összefüggő feladatok végrehajtását lehetővé tevő személyi és technikai feltételeket, illetve az e feltételek megteremtését szolgáló költségvetési fedezet nagyságát határozza meg. Felelős: belügyminiszter pénzügyminiszter Határidő: az áldozatvédelemmel összefüggő feladatok végrehajtását lehetővé tevő személyi és technikai feltételek, illetve az e feltételek megteremtését szolgáló költségvetési fedezet nagyságának meghatározására:

Source: https://magyarkozlony.hu/hivatalos-lapok/41072ebbc64e411aa4a75c522bb2ab11dc272bc8/dokumentumok/2982ff2466d2539eaa8d2fe8b387dedaaa973d2c/letoltes